**PÁLYÁZATI FELHÍVÁS**

**Pannónia Ösztöndíjprogram - Hallgatói Rövid Távú Tanulmányi Mobilitás**

**2025/26-os tanévre**

A Színház- és Filmművészeti Egyetem (SZFE) pályázatot hirdet a [Pannónia Program](https://pannoniaosztondij.hu/) - Rövid Távú Tanulmányi Mobilitási Ösztöndíjra hallgatói mobilitás keretében megvalósuló támogatás elnyerésére a 2025/26-os tanévre.

1. Általános tudnivalók

A Pannónia Ösztöndíjprogram a Kulturális és Innovációs Minisztérium által létrehozott felsőoktatási ösztöndíjprogram, melynek lebonyolítását a Tempus Közalapítvány koordinálja.

A **rövid távú tanulmányi** célú mobilitás olyan tanulmányi célú, intézményközi megállapodáson alapuló , kreditszerzési céllal megvalósított mobilitás, melynek időtartama **minimum 2, maximum 30 nap**. Pl: *nyári egyetemen történő részvétel, tömbösített kurzusfelvétel*.

A rövid távú tanulmányi célú mobilitás kiterjedhet *konferencián / fesztiválon/ szakmai rendezvényen való aktív részvételre* is amennyiben a részvétel aktív hozzájárulást jelent a konferencia szakmai tartalmához vagy lebonyolításához, pl: előadás vagy műhelymunkát tart a hallgató. *Kizárólag konferencián való részvétel nem támogatható*.

A rövid távú, minimum 2 napos mobilitás 2024. június 1**. és 2026. augusztus 31**. között valósítható

meg.

Tájékoztatásul, a fogadó-országok függvényében a havi ösztöndíjak a következőképpen alakulnak:

|  |  |
| --- | --- |
| **Fogadó ország** | **BA / MA / Osztatlan képzés esetén** |
| Ausztria, Belgium, Dánia, Finnország, Franciaország, Hollandia, Írország, Izland, Liechtenstein, Luxemburg, Németország, Norvégia, Svédország, Svájc, Egyesült Királyság, Egyesült Államok, Kanada, Ausztrália, Új- Zéland, Hongkong, Japán, Dél-Korea, Makaó, Szingapúr, Tajvan. | 1-10 nap : 30.000 Ft/nap  11-20. nap : 20.000 Ft/nap  21. naptól: 10.000 Ft/nap |
| Bosznia-Hercegovina, Koszovó, Montenegró, Bulgária, Csehország, Észtország, Görögország, Spanyolország, Horvátország, Olaszország, Ciprus, Lettország,  Litvánia, Málta, Lengyelország, Portugália, Románia, Szlovénia, Szlovákia, Észak-Macedónia, Szerbia,  Örményország, Georgia, Moldova, Szíria, Banglades, Bhután, Kambodzsa, Kína, Laosz, Maldív-szigetek, Mianmar, Nepál, Pakisztán, Srí Lanka, Afganisztán, Kirgizisztán, Tádzsikisztán, Türkmenisztán,  Üzbegisztán, Irak, Jemen. | 1-10 nap : 27.500 Ft/nap  11-20. nap : 17.500 Ft/nap  21. naptól: 7.500 Ft/nap |
| Albánia, Azerbajdzsán, Bahrein, Brunei, Egyesült Arab Emírségek, Fülöp-szigetek, India, Indonézia, Irán, Jordánia, Katar, Kazahsztán, Libanon, Mongólia, Malajzia, Omán, Szaúd-Arábia, Thaiföld, Törökország, Vietnám, Kolumbia, Mexikó, Algéria, Angola, Dél- Afrika, Egyiptom, Líbia, Marokkó, Namíbia, Nigéria,  Tunézia. | 1-10 nap : 25.000 Ft/nap  11-20. nap : 15.000 Ft/nap  21. naptól: 5.000 Ft/nap |

|  |  |
| --- | --- |
| **Fogadó ország** | **Doktori képzés esetén** |
| Ausztria, Belgium, Dánia, Finnország, Franciaország, Hollandia, Írország, Izland, Liechtenstein, Luxemburg, Németország, Norvégia, Svédország, Svájc, Egyesült Királyság, Egyesült Államok, Kanada, Ausztrália, Új- Zéland, Hongkong, Japán, Dél-Korea, Makaó, Szingapúr, Tajvan. | 1-10 nap : 35.000 Ft/nap  11-20. nap : 25.000 Ft/nap  21. naptól: 15.000 Ft/nap |
| Bosznia-Hercegovina, Koszovó, Montenegró, Bulgária, Csehország, Észtország, Görögország, Spanyolország, Horvátország, Olaszország, Ciprus, Lettország,  Litvánia, Málta, Lengyelország, Portugália, Románia, Szlovénia, Szlovákia, Észak-Macedónia, Szerbia,  Örményország, Georgia, Moldova, Szíria, Banglades, Bhután, Kambodzsa, Kína, Laosz, Maldív-szigetek, Mianmar, Nepál, Pakisztán, Srí Lanka, Afganisztán, Kirgizisztán, Tádzsikisztán, Türkmenisztán,  Üzbegisztán, Irak, Jemen. | 1-10 nap : 32.500 Ft/nap  11-20. nap : 22.500 Ft/nap  21. naptól: 12.500 Ft/nap |
| Albánia, Azerbajdzsán, Bahrein, Brunei, Egyesült Arab Emírségek, Fülöp-szigetek, India, Indonézia, Irán, Jordánia, Katar, Kazahsztán, Libanon, Mongólia, Malajzia, Omán, Szaúd-Arábia, Thaiföld, Törökország, Vietnám, Kolumbia, Mexikó, Algéria, Angola, Dél- Afrika, Egyiptom, Líbia, Marokkó, Namíbia, Nigéria, Tunézia. | 1-10 nap : 30.000 Ft/nap  11-20. nap : 20.000 Ft/nap  21. naptól: 10.000 Ft/nap |

Az általános mobilitási program keretében a rövidtávú mobilitásban résztvevő hallgatók legfeljebb **2 utazási napra kaphatnak megélhetési támogatást** intézményi döntés alapján. Utazási napokra megélhetési támogatás **maximum 1 napra adható a tevékenység kezdete előtt, és 1 napra a tevékenység záró dátuma után**. Alkalmazása esetén az igazoló dokumentumok köre kiegészül az **utazás dátumát igazoló utazási dokumentumokkal.**

# Lehetséges helyszínek:

A 2025/26-os tanévre őszi (2025 őszi) vagy tavaszi (2026 tavaszi) félévekre rövid távú tanulmányi mobilitásra pályázni **az SZFE partneregyetemein szervezett nyári egyetemi programokra, vagy kurzuslátogatásra, tömbösített kurzusfelvételre** lehetséges.

A partneregyetemek listáját az SZFE honlapján találják: <https://szfe.hu/pannonia-osztondijprogram/>

**Konferencia/szakmai program helyszíneket** a hallgató maga választhatja ki, a fogadó bármely olyan konferencia vagy szakmai rendezvény lehet, amelyen a hallgató aktívan részt vesz, pl. előadást vagy műhelymunkát tart, és amelyhez az osztályvezető tanár engedélyét adta.

A tevékenység kreditértéke beszámításra kerül a hallgató tanulmányi programjába az SZFE-n.

# Ki pályázhat?

Pályázhat, aki az alábbi feltételeknek megfelel:

* + A hallgató a pályázat beadásának időpontjában fokozatszerzésre irányuló tanulmányokat

folytat az SZFE BA, MA, osztatlan vagy doktori képzésében (passzív státuszú is lehet).

* + Az ösztöndíj ideje alatt az SZFE beiratkozott nappali tagozatos (aktív) hallgatója.
  + **Az ösztöndíj megkezdésekor alapszakon és osztatlan képzés esetén 1 lezárt** félévvel rendelkezik / **mester és doktori szinten** már a tanulmányok első félévétől kezdve pályázhat.
  + Aki a fogadó egyetem vagy helyszín által meghatározott nyelvi követelményeknek megfelel.

# Nem pályázhat, aki:

* + Az adott képzési szintjén már igénybe vett 12 hónapnyi Pannónia Ösztöndíj mobilitást.
  + Az BA harmadéves hallgató, aki mesterképzésen szeretné folytatni tanulmányait nem pályázhat a következő tanévre, mert nem biztos, hogy felvételt nyer a mesterképzésre.

# 5. Hogyan lehet pályázni?

Pályázat benyújtási határideje: **folyamatos, 2026. augusztus 15-ig**.

# A pályázás menete:

Juttassa el az aláírt osztályvezető/témavezető által is aláírt engedélyt az [erasmus@szfe.hu](mailto:erasmus@szfe.hu) címre.

# Sikeres pályázat esetén:

a partnerintézmény/ konferencia helyszín megerősítése (**fogadólevél-vagy e-mail**) beérkezése után a partnerintézményben elvégezni kívánt kurzusokról, és azok itthoni elismertetéséről vagy a konferencia/szakmai rendezvény programjáról és **a mobilitás kreditértékéről** minden esetben alapos előzetes egyeztetés szükséges az osztályvezető tanárral, szakfelelőssel és az oktatástámogatási

igazgatóságon a tanulmányi ügyintézővel.

A kurzusok / program kreditértékének pontosítására a **mobilitási megállapodás** dokumentum

szolgál, melyről a nyertes pályázók a későbbiekben kapnak tájékoztatást.

A mobilitás után hazahozandó:

* Kurzushallgatás esetén a fogadó által kiállított **kreditigazolás** (Transcrip of Records)
* **Időtartam igazolás** (Confirmation of Stay) – amely *aktív részvétel esetén kiegészül a tevékenység igazolásával is.*
* Kiegészítő támogatás esetén **– utazási dokumentumok**
* A mobilitás után maximum 30 napon belül a hallgató egy **szakmai beszámolót** nyújt be. Ennek elmulasztása a támogatás részleges vagy teljes visszatérítését vonhatja maga után

# Egyéb tudnivalók:

A pályázó gondoskodik a külföldi tartózkodása **alatti betegség- és balesetbiztosítás** meglétéről. Az

érvényes Európai Egészségbiztosítási Kártya megléte kötelező, valamint mellé kiegészítő biztosítás is

javasolt.

A hozott kreditek elismertetéséről a Kreditátviteli Bizottság dönt, a mobilitás után hazahozott dokumentumok alapján.

Amennyiben a pályázók hamis adatokat és nyilatkozatokat nyújtanak be, az a támogatási összeg

teljes vagy részleges visszautalását vonhatja maga után.

A hallgató mobilitási ideje alatt végzett tevékenységet a küldő intézmények el kell fogadnia és teljes mértékben meg kell feleltetnie a tantervi struktúrának.

Mindenkinek sikeres pályázást kívánunk!

Zsille Éva /Pannónia koordinátor/erasmus@szfe.hu